Αύλος Βικίριος Μαρτιάλις

Ο Αύλος Βικύριος Μαρτιαλίς, λατιν.: Aulus Vicirius Martialis ήταν Ρωμαίος συγκλητικός, που δραστηριοποιήθηκε κατά τη διάρκεια της βασιλείας του Τραϊανού. Διετέλεσε αντικαταστάτης ύπατος για το διάστημα (nundinium) Ιουλίου-Αυγούστου 98, με συνάδελφό του τον Λεύκιο Μαίκιο Πόστουμο.John D. Grainger, Nerva and the Roman Succession Crisis of AD 96-99 (London: Routledge: 2004), p. 14 Ο Μαρτιάλις είναι γνωστός μόνο μέσω σωζόμενων επιγραφών.

Ο Ρόναλντ Σάυμ υπέθεσε ότι το όνομα γένου (gentilicium) αυτού υποδήλωνε προέλευση είτε από την Ερουρία, είτε από την Καμπανία, σημειώνοντας έναν αριθμό Βικιρίων που μαρτυρούνται σε επιγραφές από αυτά τα μέρη της Ιταλίας.Syme, "Missing Persons II", Historia: Zeitschrift für Alte Geschichte, 8 (1959), p. 210 Ο Μαρτιάλις ήταν γιος ενός Aύλου Βικίριου Πρόκουλου, Αύλου υιού, που αναφέρεται ως στρατιωτικός τριβούνος της Λεγεώνας IV Scythica και ως ιερέας του Αυγούστου (flamen Augusti) κατά τη διάρκεια της βασιλείας του Κλαυδίου, και ενταφιάστηκε στη Σιένα.Vincenzo Saladino, "Iscrizioni Latine di Roselle (II)", Zeitschrift für Papyrologie und Epigraphik, 39 (1980), pp. 229-232 Ο Μαρτιάλις είναι γνωστό ότι είχε έναν αδελφό, τον Aύλο Βικίριο Πρόκουλο, αντικαταστάτη ύπατο το έτος 89.

Ο Μαρτιάλις είναι γνωστό ότι κατείχε μόνο ένα αξίωμα, ως ανθύπατος (κυβερνήτης) της Ασίας το 113/114. Κάποτε πιστευόταν αντίθετα ότι ο αδελφός του Πρόκουλος ήταν ανθύπατος, αλλά ο Ρ. Μέρκελμπαχ έχει δείξει ξεκάθαρα, ότι ο Μαρτιάλις ήταν ο κυβερνήτης.Merkelbach, "Ephesische Parerga (1): Der Proconsul A. Vicirius Martialis", Zeitschrift für Papyrologie und Epigraphik, 24 (1977), p. 150

 Παραπομπές 

Κατηγορία:Ρωμαίοι του 2ου αιώνα
Κατηγορία:Ρωμαίοι ύπατοι του 1ου αιώνα